**OSNOVNA ŠKOLA ZADARSKI OTOCI –ZADAR**

**Trg Damira Tomljanovića Gavrana 2**

**23000 Zadar**

**KLASA: 602-02/19-01/107**

**URBROJ: 2198/01-28-19-1**

**Zadar, 23. prosinca 2019. godine**

Temeljem članka 37. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka, u daljnjem tekstu: Uredba) i Zakona o provedbi Opće uredbe o zaštiti podataka (NN, broj 42/2018) ravnatelj Osnovne škole Zadarski otoci - Zadar donosi

**ODLUKU**

**O IMENOVANJU SLUŽBENIKA ZA ZAŠTITU PODATAKA**

**I.**

**Ovom odlukom imenuje se Mladenka Maleš, dipl. iur., tajnica Osnovne škole Zadarski otoci – Zadar, službenikom za zaštitu podataka u Osnovnoj školi Zadarski otoci – Zadar.**

**II.**

Službenik za zaštitu podataka obavlja najmanje sljedeće zadaće:

|  |  |
| --- | --- |
| (a) | *informiranje i savjetovanje* voditelja obrade te zaposlenika koji obavljaju obradu o njihovim obvezama iz Uredbe te drugim odredbama Unije ili države članice o zaštiti podataka; |

|  |  |
| --- | --- |
| (b) | *praćenje* poštovanja Uredbe te drugih odredaba Unije ili države članice o zaštiti podataka i politika voditelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije; |

|  |  |
| --- | --- |
| (c) | *pružanje savjeta*, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Uredbe, |

|  |  |
| --- | --- |
| (d) | *suradnja* s nadzornim tijelom; |

|  |  |
| --- | --- |
| (e) | *djelovanje kao kontaktna točka* za nadzorno tijelo o pitanjima u pogledu obrade, što uključuje i prethodno savjetovanje iz članka 36. Uredbe te savjetovanje, prema potrebi, o svim drugim pitanjima. |

Službenik za zaštitu podataka pri obavljanju svojih zadaća vodi računa o riziku povezanom s postupcima obrade i uzima u obzir prirodu, opseg, kontekst i svrhe obrade.

**III.**

Kontakt podaci Službenika za zaštitu podataka:

E-mail: ured@os-zadarski-otoci-zd.skole.hr , tel. 023 312-224

**IV.**

Ravnatelj škole:

* osigurava da je Službenik za zaštitu podataka na primjeren način i pravodobno uključen u sva pitanja u pogledu zaštite osobnih podataka
* podupire Službenika za zaštitu podataka u izvršavanju zadaća iz članka 39. Uredbe pružajući mu potrebna sredstva za izvršavanje tih zadaća i ostvarivanje pristupa osobnim podacima i postupcima obrade te za održavanje njegova stručnog znanja
* osigurava da zadaće i dužnosti koje Službenik obavlja u svom redovnom poslu ne dovedu do sukoba interesa

**V.**

Službenik za zaštitu podataka dužan je čuvati povjerljivost svih podataka koje sazna u obavljanju svojih zadaća. Ova obveza traje i nakon prestanka obavljanja zadaća službenika za zaštitu podataka.

**VI.**

Ova Odluka stupa na snagu danom donošenja.

 Ravnatelj

 Davor Barić, dipl. ing.

*Dostaviti:*

1. *Mladenka Maleš*
2. *Agencija za zaštitu osobnih podataka*
3. *Dosje radnice*
4. *Pismohrana, ovdje*